טאקאהה

טאקאהה (שם מדעי: Porphyrio hochstetteri; באנגלית: Takahē, Notornis, or South Island Takahē) הוא מין עוף חסר יכולת תעופה שנמצא באופן ייחודי בניו זילנד, ומשתייך למשפחת העופות הרליתיים, בסדרת עגוראים. הטאקאהה נחשב מין שנכחד, לאחר שארבעת הפרטים האחרונים שלו תועדו ב-1898, אולם לאחר חיפוש שתוכנן בקפידה התגלה מחדש על ידי ג'פרי אורבל ליד אגם טה אנאו בשנת 1948. מיון מין הקרוב לטאקאהה, בשם טקאהה האי הצפוני (P. mantelli) או mōho במאורית, נכחד, וידוע רק משרידים של שלדים. שני המינים נחשבו תת-מינים של mantelli, ונחשבו באופן מסורתי חלק מהgenus Notornis. שני המינים הם חסרי יכולת תעופה. תיאור חיצוני הטאקאהה הוא המין הגדול ביותר במשפחת הרליתיים. אורכו הממוצע הוא כ-63 ס"מ, ומשקלו הממוצע 2.7 ק"ג בזכרים, ו-2.3 ק"ג בנקבות, כאשר טווח המשקלים נע בין 1.8 ל-4.2 ק"ג. הגובה הממוצע של טאקאהה הוא כ-50 ס"מ. זהו עוף מוצק ונמוך, עם כנפיים מוקטנות, רגליים חזקות וגוף מסיבי. לטאקאהה הבוגר צבע סגול-כחלחל, כשכנפיו וגבו בצבע ירוק. מגן הפנים הקדמי (frontal shield) הוא אדום, והרגליים ורודות. הזכרים והנקבות דומים, כשהנקבות מעט קטנות יותר. לפרטים צעירים נוצות שנוטות להיות בגוון חום בהיר. הטאקאהה קולני מאוד, וקולו דומה לזה של הווקה, אך בדרך כלל עמוק יותר ומהדהד. גלריה ראו גם החי של ניו זילנד קישורים חיצוניים טאקאהה, באתר ITIS (באנגלית) טאקאהה, באתר המרכז הלאומי למידע ביוטכנולוגי (באנגלית) טאקאהה, באתר Animal Diversity Web (באנגלית) טאקאהה, בבסיס הנתונים ARKive (באנגלית) טאקאהה, באתר האנציקלופדיה של החיים (באנגלית) טאקאהה, באתר GBIF (באנגלית) טאקאהה, באתר eBird (באנגלית) טאקאהה, באתר Xeno-canto (באנגלית) טאקאהה, באתר iNaturalist (באנגלית) טאקאהה, באתר אנציקלופדיה בריטניקה (באנגלית) טאקאהה, באתר מחלקת השימור של ניו זילנד הערות שוליים